cyanic-selkie/wikianc huggingface dataset:
పరిశ్రమ
ఉత్పత్తి
వ్యవసాయానికి, పరిశ్రమలకు, నిర్మాణానికి అవసరమైన ఉత్పాదకాలను తయారుచేసే పరిశ్రమలు. ఉదాహరణకు ఇనుము-ఉక్కు, సిమెంటు పరిశ్రమ, విద్యుచ్ఛక్తి మొదలైనవి. వ్యవసాయ రంగానికి, పరిశ్రమలకు, అవసరమైన యంత్ర పరికరాలను, సామాగ్రిని తయారు చేసే పరిశ్రమలను ఉత్పాదక పరిశ్రమలంటారు. ఉదాహరణకు ఇంజనీరింగ్ వస్తువులు, విద్యుదుత్పత్తి పరికరాలు, ఆటోమొబైల్ పరిశ్రమలు వినియోగ వస్తు సేవల తయారీలో ఉపయోగించే వస్తువులను తయారుచేసే పరిశ్రమలు. ఉదాహరణ: పెట్రోలియం ఉత్పత్తులు, ప్లాస్టిక్ వస్తువులు అంతిమ ఉపయోగంలో వినియోగించే వస్తువులను తయారు చేసే పరిశ్రమలు. ఉదాహరణ: టీవీలు, రేడియోలు, ఔషధాలు మొదలైనవి.
యాజమాన్యము
పరిశ్రమల యాజమాన్యం, నిర్వహణ, నియంత్రణ, ప్రభుత్వ ఆధీనంలో ఉంటే వాటిని ప్రభుత్వ రంగ పరిశ్రమలు అంటారు. ఉదాహరణకు రైల్వేలు, తంతి తపాలా మొదలైనవి.
పెట్టుబడి
భారీ, మధ్య, చిన్న తరహా, లఘు, కుటీర పరిశ్రమలు వర్గం:ఆర్థిక శాస్త్రము వర్గం:ఉపాధి వర్గం:పరిశ్రమ
నెరమెట్ల
నెరమెట్ల, ఆంధ్రప్రదేశ్ రాష్ట్రం, అనంతపురం జిల్లా, ఉరవకొండ మండలంలోని గ్రామం.
ఇది బస్సు మార్గంలో రాయంపల్లి తర్వాత వచ్చే గ్రామం. చుట్టు ప్రక్కల గ్రామాలలో ఇది బాగా అభివృద్ధి చెందిన గ్రామం. చుట్టుపక్కల గ్రామాలకు ఈ గ్రామం ఆదర్శం. చుట్టుపక్కల గ్రామల వారికి ఏ పని జరగాలన్నా ఇక్కడికి రావాలి. ఇక్కడ పర్వతేశ్వర స్వామి ఆలయం బాగా గుర్తింపు పొందిన ఆలయం.ఇది మండల కేంద్రమైన ఉరవకొండ నుండి 11 కి. మీ. దూరం లోను, సమీప పట్టణమైన గుంతకల్లు నుండి 28 కి. మీ. దూరంలోనూ ఉంది.2011 భారత జనగణన గణాంకాల ప్రకారం ఈ గ్రామం 456 ఇళ్లతో, 2206 జనాభాతో 991 హెక్టార్లలో విస్తరించి ఉంది. గ్రామంలో మగవారి సంఖ్య 1100, ఆడవారి సంఖ్య 1106. షెడ్యూల్డ్ కులాల సంఖ్య 430 కాగా షెడ్యూల్డ్ తెగల సంఖ్య 1. గ్రామం యొక్క జనగణన లొకేషన్ కోడ్ 594881 .పిన్ కోడ్: 515812.
ప్రభుత్వ వైద్య సౌకర్యం
నెరిమెట్లలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
నెరిమెట్లలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నెరిమెట్లలో భూ వినియోగం కింది విధంగా ఉంది:
నీటిపారుదల సౌకర్యాలు
నెరిమెట్లలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
నెరిమెట్లలో ఈ కింది వస్తువులు ఉత్పత్తి అవుతున్నాయి.
పెండింగ్ ఫైల్ (నాటిక)
కొర్రపాటి గంగాధరరావు రచించిన నాటకం పెండింగ్ ఫైల్. ఈ నాటకం అత్యంత ప్రజాధరణ పొందినది.
నాటక చరిత్ర
బాపట్ల ఎన్.జి.ఓ. అసోసియేషన్ వారు కోరగా రచయిత నాటకం వ్రాయడం జరిగింది. లంచగొండితనం సమస్యగా ఇతివృత్తాన్ని తీసుకొని రాసారు. ఈ నాటకం ద్వారా ఇచ్చేవాడిది తప్పా పుచ్చుకొనేవాడిది తప్పా అనేది చర్చించి సమాధానం ఇచ్చాడు.
పాత్రలు
నాటకాన్ని బాపట్ల ఎన్.జి.ఓలు మొదటగా ప్రదర్శించారు. తదనంతరం హైదరాబాద్ స్టేట్ కాన్ఫరెన్స్ హాలులో ప్రదర్శించారు.
హక్కులు
ఈ నాటకంపై అన్ని హక్కులు రచయిత కలిగి ఉన్నాడు. ఆయన అనుమతి తీసుకొని ప్రదర్శించుటకు రచయిత అంగీకరిస్తున్నారు.
వర్గం:సాంఘిక నాటకాలు వర్గం:నాటకాలు వర్గం:తెలుగు సాంఘిక నాటకాలు
నరేంద్ర దభోల్కర్
నరేంద్ర అచ్యుత్ దభోల్కర్ (1945 నవంబరు 1 – 2013 ఆగస్టు 20) ఒక భారతీయ హేతువాది, మహారాష్ట్రకు చెందిన రచయిత. అంధవిశ్వాసాలకు వ్యతిరేకంగా గళం విప్పి వాటి నిర్మూలనకు "మహారాష్ట్ర అంధశ్రద్ధ నిర్మూలన సమితి " (MANS) స్థాపించాడు. అంధవిశ్వాసాలకు వ్యతిరేకంగా అవిశ్రాంతంగా పోరాడాడు.
ప్రారంభ జీవితం
దభోల్కర్ 1945 నవంబరు 1 లో అచ్యుత్, తారాబాయి దంపతులకు జన్మించాడు. వీరికి 10 మంది సంతానం. కనిష్ఠ కుమారుడు నరేంద్ర దభోల్కర్. జ్యేష్ఠ కుమారుడైన దేవదత్త దభోల్కర్ ప్రముఖ గాంధేయవాది, సామజిక వేత్త, విద్యావేత్త. . సతారా, సాంగ్లీలలో విద్యాభ్యాసం జరిగింది. వైద్యపట్టా 'మీరజ్' మెడికల్ కాలేజినుండి పొందాడు. ఇతను షైలాను వివాహమాడాడు, వీరికి ఇద్దరు సంతానం, కొడుకు హమీద్, కుమార్తె ముక్తా దభోల్కర్. తన కుమారునికి ప్రముఖ సంఘసంస్కర్త హమీద్ దల్వాయ్ పేరును పెట్టాడు.
శివాజీ విశ్వవిద్యాలయంలో కబడ్డీ కేప్టన్ గా ఉన్నాడు. ఇతడు భారత్ తరపున బంగ్లాదేశ్ లో కబడ్డీ టోర్నమెంటులో పాల్గొన్నాడు. ఇతడికి మహారాష్ట్ర ప్రభుత్వంచే " శివ ఛత్రపతి యువ పురస్కారం " లభించింది.
సామాజిక కార్యకర్తగా
వైద్యుడిగా 12 సం.లు పనిచేసిన తరువాత దభోల్కర్ సామాజిక రంగంలో 1980 లో ఉద్యమించాడు. బాబా అధవ ఉద్యమమైన వన్ విలేజ్ - వన్ వెల్  లాంటి సామాజిక న్యాయ ఉద్యమాలలో పాల్గొన్నాడు.
ఆ తరువాత దభోల్కర్ అంధవిశ్వాసాలను రూపుమాపాలనే దృష్టితో అఖిలభారతీయ అంధశ్రద్ధా నిర్మూలన సమితిలో చేరాడు. 1989 లో 'మహారాష్ట్ర అంధశ్రద్ధా నిర్మూలన సమితి ' ని స్థాపించి అంధవిశ్వాసాలకు వ్యతిరేకంగా ఉద్యమాలు నడిపాడు. మాంత్రిక తాంత్రికుల క్షుద్రవిద్యలకు వ్యతిరేకంగా పనిచేశాడు. దేశంలో 'గాడ్ మెన్ ' లుగా ప్రసిద్ధి చెందిన సాధువులనూ వారి లీలలను, మాంత్రిక శక్తులనూ ఖండించాడు, విమర్శించాడు, వారి శిష్యులనూ భక్తగణాలనూ విమర్శించాడు. సతారా లోని "పరివర్తన్" సంస్థకు స్థాపక సభ్యుడు. ప్రముఖ భారతీయ హేతువాద సంస్థ యైన సనల్ ఎదమరుకు తో సమీప సంబంధాలను కలిగి ఉన్నాడు. సానే గురూజీ స్థాపించిన మరాఠీ వారపత్రికైన "సాధన"కు దభోల్కర్ ఎడిటర్. భారతీయ హేతువాద సంఘానికి ఉపాధ్యక్షుడిగానూ సేవలందించాడు. 1990–2010 మధ్యకాలంలో దభోల్కర్ దళితుల సమానత్వంకోసం, అంటరానితనానికి వ్యతిరేకంగా పోరాడాడు, మరాఠ్వాడా విశ్వవిద్యాలయానికి 'బాబాసాహెబ్ అంబేద్కర్ ' పేరును పెట్టడం కోసం పోరాడాడు. అంధవిశ్వాసాలూ వాటి నిర్మూలన గురించి పుస్తకాలు వ్రాసాడు. దాదాపు 3000 పైగా సభలను ఉద్దేశించి ప్రసంగించాడు. హోళీ సందర్భంగా ఆసారాం బాపూ ను విమర్శించాడు, మహారాష్ట్రలో తీవ్ర కరవు అలుముకుని ఉంటే హోళీ పండుగ సందర్భాన అతని శిష్యగణానికి నీటిని వృధా చేస్తున్నందున తీవ్రంగా వ్యతిరేకించాడు.
అంధవిశ్వాస, క్షుద్రవిద్య వ్యతిరేక బిల్లు
2010 దభోల్కర్ అనేక పర్యాయాలు మహారాష్ట్రలో "అంధవిశ్వాసాల వ్యతిరేక బిల్లు" తేవడానికి ప్రయాసపడ్డాడు, కాని విజయం పొందలేక పోయాడు. ఇతని ఆధ్వర్యంలో "జాదూ టోనా వ్యతిరేక బిల్లు" (Anti-Jaadu Tona Bill ) ముసాయిదా తయారైంది. ఈ బిల్లును హిందూ తీవ్రవాద సంస్థలు, హిందూ ఛాందసవాదులూ, అభ్యుదయ వ్యతిరేక వాదులూ తీవ్రంగా వ్యతిరేకించాయి, అలాగే వర్కారీ తెగ కూడా వ్యతిరేకించింది. రాజకీయ పార్టీలైన భారతీయ జనతా పార్టీ, శివసేన మొదలగు పార్టీలూ వ్యతిరేకించాయి. ఈ బిల్లు వలన భారతీయ సంస్కృతి, విశ్వాసాలు, ఆచారాలు దెబ్బతింటాయని వాదించాయి. విమర్శకులైతే ఇతడిని "మతవ్యరేకి"గా అభివర్ణించారు. ఫ్రాన్స్ ప్రెస్ ఏజెంసీకి ఇచ్చిన ఇంటర్వ్యూలో దభోల్కర్ ఇలా అన్నాడు "ఈ బిల్లులో ఒక్క పదమైనా దేవుడు లేదా మతం అనేవాటికి వ్యతిరేకంగానూ లేదా గురించినూ లేదు. ఇలాంటిదేమీ లేదు. భారత రాజ్యాంగం మతపరమైన హక్కును స్వాతంత్ర్యాన్ని ఇచ్చింది, ఎవరైనా ఏ మతమైనా అవలంబించవచ్చును, కానీ ఈ బిల్లు, అంధవిశ్వాసాలకూ, ద్రోహపూరిత ఆచారాలగూర్చిమాత్రమే.
మరణానికి కొద్ది వారాలకు ముందు దభోల్కర్ ఈ బిల్లు గురించి చర్చే జరగలేదు, ఎన్నోసార్లు శాసనసభలో ప్రవేశపెట్టబడిననూ చర్చలకు నోచుకోలేదని విమర్శించాడు. మహారాష్ట్రలో అభ్యుదయ భావాలకు ముఖ్యమంత్రి చవాన్ తీవ్ర అడ్డంకిగా తయారయ్యాడనీ విమర్శించాడు. దభోల్కర్ హత్య జరిగిన ఒకదినం తరువాత, మహారాష్ట్ర కేబినెట్ ఈ "జాదూ టోనా వ్యతిరేక-బిల్లు"ను ఆర్డినెంస్ ద్వారా పాస్ చేసింది. అయిననూ ఇపుడు ఈ బిల్లు శాసనంగా మారుటకు పార్లమెంటు ఆమోదించాల్సి వుంటుంది.
హత్య
దభోల్కర్ అనేక హత్యాబెదిరింపులకు ఎదుర్కొన్నాడు. 1983 నుండి అనేక అవమానాలనూ భరించాడు. పోలీసుల భద్రతను వద్దన్నాడు.
నరేంద్ర దభోల్కర్
2013 ఆగస్టు 20 న హత్య గావింపబడ్డాడు. ఉదయాన కాలినడక బయల్దేరాడు, ఓంకారేశ్వర్ మందిరం వద్ద గుర్తు తెలియని దుండగులు 7:20 సమయాన ద్విచక్రవాహనంలో వచ్చి తుపాకీతో కాల్చి చంపారు. రెండు బుల్లెట్లు అతని తల, చాతీలోనూ దూసుకుపోయాయి. పుణె లోని ససూన్ వైద్యశాలలో మరణించాడు.
దభోల్కర్ హత్యను అనేక రాజకీయ పార్టీల నేతలు, సామాజిక వేత్తలు, సంఘ సేవకులు ఖండించారు. మహారాష్ట్ర ముఖ్యమంత్రి పృథ్వీరాజ్ చవాన్ ఈ హత్యను ఖండిస్తూ, ఈ హత్యా నేరస్తుల గురించి తెలిపిన వారికి 10 లక్షల రూపాయల బహుమానాన్ని ప్రకటించాడు. అనేక రాజకీయ పార్టీలు ఆగస్టు 21 న పుణెలో బంద్ ను ప్రకటించాయి, పుణె నగరంలోని అనేక సంస్థలు దభోల్కర్ హత్యకు నిరసనగా బందును పాటించి తమ సంస్థలను మూసి ఉంచాయి. చవాన్ 2013 ఆగస్టు 26 న, ఈ హత్య గురించి పోలీసులకు కొన్ని సాక్ష్యాలు లభించాయని ప్రకటించాడు.
బాహ్య లింకులు
వర్గం:1945 జననాలు వర్గం:2013 మరణాలు వర్గం:మహారాష్ట్ర హేతువాదులు వర్గం:భారత కబాడీ క్రీడాకారులు వర్గం:భారతీయ వైద్యులు వర్గం:పద్మశ్రీ పురస్కార గ్రహీతలు వర్గం:ఈ వారం వ్యాసాలు
కప్పలు (నాటకం)
ఎప్పుడు సంపద కలిగిన అప్పుడు బంధువులు వత్తురది ఎట్లన్నన్‌ తెప్పలుగ చెరువు నిండిన కప్పలు పదివేలు జేరుగదరా సుమతీ!
తెప్పలుగా చెరువు నిండితే కప్పలు చేరినట్టు, సంపద సమకూరినంతనే బంధువులు రాబందులుగా ఇంటికి చేరతారనే సుమతీ శతకంలోని పద్యం ఆధారంగా ఆచార్య ఆత్రేయ 60 ఏళ్ల క్రితం రూపొందించిన సాంఘిక నాటకం కప్పలు ఇది పైకి సాధారణంగా కన్పించేది. కానీ అంతర్లీనంగా పెట్టుబడిదారీ వ్యవస్థ దుష్ఫలితాలను ఆనాడే అతి సులభంగా చర్చిస్తుంది. కాబట్టే ఈ నాటకం సంచలనం సృష్టించడంతోపాటు సర్వకాలీన సర్వజనీయమై కూర్చున్నది.
ఆర్థిక ప్రయోజనాలు ఆధారంగా నిర్మించుకునే కృత్రిమ, కుహనా మానవ సంబంధాలు ఎంత సహజంగా చలామణి అవుతున్నాయో నాటకం తేటతెల్లం చేస్తుంది. ఆధునిక తెలుగు నాటక రచనా విధానానికి ఆత్రేయ అగ్రశ్రేణిలో ఉన్నట్టు రుజువు అవుతుంది. ఇంతటి విషయాన్ని సులభశైలి, తక్కువ పాత్రలతో, తక్కువ సమయంలో, అర్థవంతమైన సంభాషణా చాతుర్యంతో, నాటక లక్షణాలతో పగడ్బంధీగా నిర్మిస్తాడు.
సంక్షిప్త కథ
శ్రీపతి ఓ ధనవంతుడు. అతను ఆ ఆస్తిని సక్రమంగా సంపాదించాడో, అక్రమంగా సంపాదించాడో ఎవరికీ తెలియదు. చిన్నప్పుడు అల్లరిచిల్లరిగా తిరిగే శ్రీపతి, యువకుడిగా ఉన్నప్పుడు ఓ అమ్మాయిని తీసుకుని పారిపోతాడు. వారికి కూతురు పుట్టిన తర్వాత ఆమె చనిపోతుంది. అప్పటి నుండి శ్రీపతే తల్లీతండ్రీ అయి ఆ కూతుర్ని అపురూపంగా పెంచుకుంటాడు. ఊరిచివర ఒక బంగళా కట్టుకుని కార్లతో, నౌకర్లతో దర్జాగా బ్రతుకుతుంటాడు. ప్రక్కనే చెరువు ఉంటుంది. కప్పల బెకబెకలతో నాటకం ప్రారంభం అవుతుంది.
యుక్త వయసురాలైన శ్రీపతి కూతురు కమలను తన పెద్ద కొడుకుకు చేసుకోవాలనే తలంపుతో పంకజమ్మ తన భర్త, పిల్లవాడితో సహా ఆ ఇంట్లోకి చేరుతుంది. అలాగే భద్రయ్య అనే వ్యక్తి, తన పదహారేళ్ల కూతుర్ని శ్రీపతికి ఇచ్చి పెళ్ళి చేయాలనే ఉద్దేశంతో ఆ ఇంట్లో తిష్టవేస్తాడు. శ్రీపతి ఆస్తి కోసమే బంధుత్వాన్ని అడ్డుపెట్టుకుని వీరు ఆ ఇంటిలో పాగా వేశారని ప్రత్యేకించి చెప్పనక్కర్లేదు.
శ్రీపతికి ప్రాణ స్నేహితుడ్ని అని చెప్పుకునే జగ్గయ్య కొడుకు చలపతి - కమల ఒకర్నొకరు ప్రేమించుకుంటారు. చలపతి కమల్ని మనస్ఫూర్తిగా ప్రేమిస్తున్నాడా? లేక అందరిలాగా ఆస్తి కోసమే ప్రేమిస్తున్నాడా? అనేది శ్రీపతి అనుమానం. చలపతి ప్రేమలో నిజాయితీ ఎంతన్నదీ కమలకూ భయమే. శ్రీపతి ఈ వయసులో వేరే అమ్మాయిని పెళ్ళి చేసుకుని, తండ్రి తనకు దూరమై పోతాడేమోనన్న భయం కూడా కమలను వెంటాడుతుంది. ఇలా ఎవరి ఆలోచనలు భయాలు వారివి. అలాగే ఎవరి ఎత్తులు వారివి. వీటన్నిటి మధ్య నాటకం రసవత్తరంగా, హాస్యభరితంగా సాగుతుంది.
శ్రీపతి పుట్టిన రోజునాడు బంధువులందరికీ కానుకగా డబ్బు పంచుతాడు. ఆ డబ్బు దొంగనోట్లు అని తెలుసుకుని శ్రీపతిని అరెస్టు చేయడానికి పోలీసులు వస్తారు. తన దగ్గర ఉన్న దొంగనోట్లు ముద్రణ అచ్చుయంత్రాన్ని ఒకరోజు ఎవరైనా దాచి కాపాడితే తాను ఈ గండం నుండి బయట పడగలనని శ్రీపతి అంటాడు. దాంతో బంధువులంతా ఎక్కడివాళ్లు అక్కడే గప్‌చిప్‌ అంటూ మాయమైపోతారు.
శ్రీపతిని గట్టెక్కించడానికి మాత్రం నౌకరు నారయ్య, నిజాయితీగా ముందుకొస్తాడు. అయితే ఇది అంతా బంధువుల నిజస్వభావం బయట పెట్టడానికి శ్రీపతి, గోపాలం అనే యువకుడితో కలిసి ఆడిన నాటకం అని చివర్లో చెప్పడంతో సుఖాంతమవుతుంది. ఓస్‌ నాటకమా? ఇది అని బంధువులు యధాప్రకారం మరలా ఇంట్లో తిష్ట వేయడం, కప్పలు చివరకు బావురుమంటూ ఉండడం కొసమెరుపు.
అభిప్రాయాలు
కళా తపస్వి డా|| గరికపాటి రాజారావు సహచరులు, మిమిక్రీ సృష్టి నెరెళ్ల వేణుమాధవ్‌ ఈ నాటకాన్ని ప్రత్యేకంగా చూసి 1954లో విజయవాడలో తొలి ప్రదర్శన చూసి ఎంతో అనుభూతి పొందానో ఇప్పుడు అదే అనుభూతి పొందానని తెలిపారు. జీవితాన్ని ప్రతిబింబించడానికి, నడిపించడానికి, సాంఘిక నాటకంలో ఎంత అవకాశం ఉందో, అంతటి అవకాశాన్ని సంపూర్ణంగా, సమర్థవంతంగా వినియోగించడానికి కృషి చేసిన నాటక రచయిత ఆత్రేయ' అని ఆయన కొనియాడారు.
ప్రదర్శనలు
వర్గం:సాంఘిక నాటకాలు వర్గం:తెలుగు సాంఘిక నాటకాలు
కునిక
కునిక సదానంద్ లాల్ భారతదేశానికి చెందిన సినిమా నటి, న్యాయవాది, నిర్మాత, సామాజిక కార్యకర్త. ఆమె సినిమాల్లో విలన్‌గా, హాస్య పాత్రలలో విభిన్న పాత్రల్లో నటించింది.
బయటి లింకులు
వర్గం:భారతీయ సినిమా నటీమణులు
భాద్రపద శుద్ధ సప్తమి
బాధ్రపద శుద్ధ సప్తమి అనగా బాధ్రపదమాసములో శుక్ల పక్షములో సప్తమి తిథి కలిగిన రోజు.
జననాలు
2007
బయటి లింకులు
వర్గం:భాద్రపదమాసము
కామెర్లు
వర్గం:విలీనం నుండి దారిమార్పు తరగతి వ్యాసాలు
కెన్యా
కెన్యా (ఆంగ్లం Republic of Kenya) రిపబ్లిక్ ఆఫ్ కెన్యా. తూర్పు ఆఫ్రికా లోని ఒక దేశం. పాక్షిక స్వయంప్రతిపత్తి కలిగిన 47 ఆఫ్రికా దేశాలలో ఇది ఒకటి. కెన్యా జనసంఖ్య 52.2 మిలియన్లు. అత్యధిక జనసాంధ్రత కలిగిన ప్రపంచ దేశాలలో కెన్యా 27 వ స్థానంలో ఉంది. కెన్యా పాలనాబాధ్యతలను ఎన్నిక చేయబడిన గవర్నర్లు నిర్వహిస్తారు. కెన్యా వైశాల్యపరంగా 580,367 km2, ప్రపంచదేశాలలో 48 వ స్థానంలో ఉంది. కెన్యా ఉత్తరసరిహద్దులో ఇథియోపియా, ఈశాన్యసరిహద్దులో సోమాలియా, దక్షిణసరిహద్దులో టాంజానియా దేశాలు ఉన్నాయి. దీని రాజధాని నైరోబి. పురాతన నగరం, మొట్టమొదటి రాజధాని సముద్రతీర నగరం మొబాంసా. విక్టోరియా సరోవరతీరంలో ఉన్న కిసుము సిటీ మూడవ పెద్ద నగరం. ఇతర ముఖ్యమైన పట్టణ కేంద్రాలలో నకురు, ఎల్డోరెటు నగరాలు ఉన్నాయి.
కెన్యా ప్రెసిడెంటు ప్రతినిధ్యం వహించే ప్రజాస్వామ్య రిపబ్లికు దీనిలో ఎన్నికైన అధికారులు ప్రజలకు ప్రాతినిధ్యం వహిస్తారు. అధ్యక్షుడు దేశానికి, ప్రభుత్వానికి అధిపతిగా ఉంటారు. కెన్యా ఐక్యరాజ్యసమితి, ప్రపంచ బ్యాంకు, అంతర్జాతీయ ద్రవ్య నిధి, ఇతర అంతర్జాతీయ సంస్థలలో సభ్యదేశంగా ఉంది. సభ్యుడు. 1,460 GNI తో కెన్యా ఒక తక్కువ-మధ్య-ఆదాయం కలిగిన ఆర్థిక వ్యవస్థగా వర్గీకరించబడింది తూర్పు, మధ్య ఆఫ్రికాలో కెన్యా ఆర్థిక వ్యవస్థ అతిపెద్దది, నైరోబీ ప్రధాన ప్రాంతీయ వాణిజ్య కేంద్రంగా పనిచేస్తోంది. వ్యవసాయం అతిపెద్ద రంగం; టీ, కాఫీ సాంప్రదాయ నగదు పంటలుగా ఉన్నాయి. తాజా పువ్వులు వేగంగా అభివృద్ధి చెందుతున్న ఎగుమతిగా ఉంది. సేవా పరిశ్రమ ప్రధాన ఆదాయవనరుగా (పర్యాటక రంగం) ఉంది. కెన్యా తూర్పు ఆఫ్రికన్ కమ్యూనిటీ వర్తక సంఘంలో సభ్యదేశంగా ఉంది. అయితే కొన్ని అంతర్జాతీయ వర్తక సంస్థలు గ్రేటరు హార్ను ఆఫ్ ఆఫ్రికాలో భాగంగా వర్గీకరించాయి. కెన్యా అతి పెద్ద ఎగుమతి మార్కెట్టుగా ఆఫ్రికా ఉంది. తర్వాత స్థానంలో ఐరోపా సమాఖ్య ఉంది.
పేరు వెనుక చరిత్ర
కెన్యా పర్వతం నుండి కెన్యా అనే పేరు దేశానికి స్వీకరించి " కెన్యా రిపబ్లిక్" అయింది. ఆధునిక పేరు మొట్టమొదటి నమోదిత ప్రస్తావనను 19 వ శతాబ్దంలో జర్మనీ అన్వేషకుడు జోహన్ లుడ్విగు క్రాప్ఫు రచించాడు. పురాతన దూర వర్తకనాయకుడు కివోయి నాయకత్వంలోని కంబా కెరవనులో ప్రయాణిస్తున్నప్పుడు క్రాపు పర్వతం శిఖరాన్ని చూసి దానిని ఏమని పిలుస్తారని అడిగాడు. కివోయి "కి-న్యా" లేదా "కిచ్మా- కియాయన్యా " అని చెప్పాడు. ఎందుకంటే బ్లాక్ రాక్, తెల్లటి మంచు దాని శిఖరాల నమూనా వాటిని కాక్ ఉష్ట్రపక్షి ఈకలను గుర్తు చేసింది. అగుకుయు, కెన్యాపర్వత వాలులలో నివసించే అగికుయు ప్రజలు దీనిని కికుయు భాషలో కిరిమా కిరిన్యగా అని పిలుస్తారు. ఎమ్బు ప్రజలు దానిని "కిరేన్యా" అని పిలుస్తారు. ఈ మూడు పేర్లు ఒకే అర్థాన్ని కలిగి ఉన్నాయి.
లుడ్విగు క్రాప్ఫు ఈ పేరును కెన్యా, కెగ్నియా రెండింటి పేరుతో నమోదు చేసారు. ఇతరులు దీనినకి విరుద్దంగా చెప్పుకుంటున్నారు. సరైన ఆఫ్రికా ఉచ్చారణ కచ్చితమైన సంజ్ఞామానం కెన్యా, 1862. ఒక స్కాటిషు భూగోళ శాస్త్రజ్ఞుడు, ప్రకృతివేత్త అయిన జోసెఫు థాంప్సన్సు 1882 నాటి మ్యాపు కెన్యా పర్వతం 1862, పర్వతం పేరు ఆమోదించబడింది. ఇది దేశం పేరుగా భావించబడుతోంది. ఇది ప్రారంభ వలసరాజ్యాల కాలంలో విస్తృతమైన అధికారిక ఉపయోగానికి రాలేదు. బదులుగా తూర్పు ఆఫ్రికా ప్రొటెక్టరేటుగా సూచించబడింది. ఇది 1920 లో కెన్యా కాలనీగా మార్చబడింది.
చరిత్రకాలానికి పూర్వం
కెన్యాలో దొరికిన 20 మిలియన్ల కన్నా ఎక్కువ సంవత్సరాల పూర్వంనాటి శిలాజాలు ఈ ప్రాంతాలలో ఆదిమమానవులకు పూర్వీకులైన ప్రైమేటులు తిరిగారని తెలియజేస్తున్నాయి. హోమో హొబిలిసు (1.8 - 2.5 మిలియన్ల సంవత్సరాల క్రితం), హోమో ఎరెక్టసు (1.9 మిలియన్ల నుండి 3,50,000 సంవత్సరాల క్రితం) వంటి హోమోనిడ్సు ఆధునిక హోమో సేపియన్సు ప్రత్యక్ష పూర్వీకులు (ప్లీస్టోసెనే యుగంలో) కెన్యాలో నివసించినట్లు టర్కనా సరస్సులో సమీపంలో ఇటీవలి అన్వేషణలు సూచిస్తున్నాయి.
1984 లో సరస్సు టర్కానా వద్ద జరిపిన తవ్వకాల్లో కామోయో కిమేయు సహాయంతో పాలియోన్త్ర్రోపోలజిస్టు " రిచర్డు లీకీ " హోమో ఎరెక్టసుకు చెందిన 1.6 మిలియన్ల సంవత్సరాల " టర్కానా బాయ్ " శిలాజం కనుగొన్నాడు. మునుపటి పరిశోధన మేరీ లీకీ, లూయిస్ లీకీలు ప్రారంభ హొమినిడ్సులను గుర్తించారు. వీరు ఒల్లోర్గెసేలీ, హారెక్సు హిల్ ప్రాంతాలలో ప్రాథమిక పురావస్తు పరిశోధనలకు బాధ్యత వహించారు. ఆ తరువాత అదేప్రాంతంలో పరిశోధన బాధ్యతలను గ్లిన్ను ఐజాకు చేత చేపట్టాడు.
నియోలిథికు
ప్రస్తుత కెన్యా ప్రాంతాలలో మొట్టమొదటిగా వేట-వస్తుసంగ్రహణ సమూహాలుగా, ఆధునిక ఖోయోసను భాషావాడుకరులైన అకిను ప్రజలు నివసించారని భావిస్తున్నారు. ఈ ప్రజలు తరువాత హార్ను ఆఫ్ ఆఫ్రికా నుంచి కుషిటికు భాషావాడుకరులైన వ్యవసాయదారులు ఈ స్థానంలోకి వచ్చారు. హోలోసీనె ప్రారంభంలో ప్రాంతీయ వాతావరణం పొడి నుండి తడి వాతావరణ పరిస్థితులకు మారిపోయింది. అనుకూలమైన వాతావరణం వ్యవసాయం, పశుపోషణ వంటి సాంస్కృతిక సంప్రదాయాల అభివృద్ధికి మరింత అవకాశాన్ని కల్పించింది.
క్రీ.పూ. 500 నాటికి నీలో-భాషావాడుకరులైన పాస్టోలిస్టులు (కెన్యా నీలోటికు భాషావాడుకరులు) ప్రస్తుత దక్షిణ సూడాన్ నుండి కెన్యాలోకి వలస వచ్చారు. కెన్యాలోని నిలోటికు గ్రూపులలో సంబూరు, లువో, తుర్కనా, మాసై ప్రజలు ఉన్నారు.
క్రీ.పూ. మొదటి సహస్రాబ్ది నాటికి బంటు-మాట్లాడే రైతులు ఈ ప్రాంతానికి చేరుకున్నారు. బాంటసు ప్రస్తుత తూర్పు నైజీరియా, పశ్చిమ కామేరానులో ఉన్న బెనె నది వెంట పశ్చిమ ఆఫ్రికాలో ఉద్భవించింది. బంటు వలసలు ఈ ప్రాంతానికి చెందిన వ్యవసాయం, ఇనుపవాడకంలో కొత్త అభివృద్ధిని తెచ్చాయి. కెన్యాలోని బంటు సమూహాలలో కికుయు, లుయా, కంబ, కసీ, మేరు, కురియా, అమ్బూ, అంబెరే, వాడవిదా-వావూవత, వాపోకోమో, మిజికెండ సమూహాలు ఉన్నాయి.
మిగోరీ కౌంటీలోని తుర్కనా సరోవర పశ్చిమ దిశలో ఆర్కియోసోస్ట్రోనోమికలు సైట్ నమోర్టుంగ, థిమ్లైచు ఒహింగా నివాసిత గోడలు కెన్యా లోపలి భాగంలో గుర్తించదగిన చరిత్రపూర్వ ప్రదేశాలుగా ఉన్నాయి.
స్వాహిలి సంస్కృతి, వాణిజ్యం (1వ శతాబ్ధం–19 వ శతాబ్ధం)
సా.శ. 1 వ శతాబ్దానికల్లా ముంబసా, మలిందీ, జంన్జిబారు లాంటి పట్టణ-రాజ్యాలలోని చాలా దేశాలు అరబ్బులతో వాణిజ్య సంబంధాలు నెలకొల్పడం ప్రారంభించాయి. ఇది స్వాహిలీ రాజ్యాల పెరుగుతున్న ఆర్థిక వృద్ధికి దోహదపడింది. ఇస్లాం పరిచయం, అరబికు ప్రభావంతో స్వాహిలీ, బంటు భాష, సాంస్కృతిక వ్యాప్తి, అలాగే స్వాహిలీ నగరం-రాజ్యాలు పెద్ద వాణిజ్య సబంధాలు మరింత అభివృద్ధి చెందాయి. Many historians had long believed that the city states were established by Arab or Persian traders, అరబ్బు (పర్షియా) వ్యాపారవేత్తలు నగరాల రాజ్యాలు స్థాపించబడ్డారని చాలామంది చరిత్రకారులు అభిప్రాయపడ్డారు. అయితే పురావస్తుశాస్త్ర ఆధారాలు నగరం రాజ్యాలు స్థానిక ప్రజలు అభివృద్ధిచేసినట్లుగా గుర్తించటానికి దారితీసింది. ఇది వాణిజ్యం కారణంగా విదేశీ ప్రభావానికి గురైన బంటు సాంస్కృతిక కేంద్రంగా నిలిచింది.
ఆధునిక టాంజానియాలో కిల్వా వద్ద కిల్వా సుల్తానేటు కేంద్రీకృతమై ఉండేది. దాని శిఖరాగ్ర స్థితిలో అధికారం కెన్యాతో సహా స్వాహియా తీరం అంతటా విస్తరించింది. ఇది 10 వ శతాబ్దంలో " అలీ ఇబ్ను అల్-హసను షిరాజి " దక్షిణ ఇరానులోని షిరాజు నుండి వచ్చిన ఒక పర్షియన్ సుల్తాను చేత స్థాపించబడింది. నగర-రాజ్యాల అరబు, పర్షియా మూలానికి చెందిన వివాదాలకు వ్యతిరేకంగా స్వతంత్రంగా, అంతర్జాతీయంగా తమను తాము చట్టబద్ధం చేసేందుకు స్వాహిలీ ప్రజలు ప్రయత్నాలు చేశారని పరిశోధకులు సూచించారు. 10 వ శతాబ్దం నుండి కిల్వా పాలకులు విస్తారమైన పగడపు మసీదులను నిర్మించి, రాగి నాణేలను ప్రవేశపెట్టారు.
. స్వాహిలీ ప్రజలు మొంబసాను ఒక పెద్ద నౌకాశ్రయ నగరంగా నిర్మించి, ఇతర సమీప నగర-రాజ్యాలతో వాణిజ్య సంబంధాలను ఏర్పరచారు. అదేవిధంగా పర్షియా, అరేబియా, భారతదేశంలో వాణిజ్య కేంద్రాలతో వాణిజ్యసంబంధాలు ఏర్పరచుకున్నారు. 15 వ శతాబ్దం నాటికి పోర్చుగీసు వాహియరు డ్యుర్టే బార్బోసా "మొంబాసా గొప్ప రవాణా కేంద్రంగా అనేక రకాల చిన్న ఓడలు, గొప్ప నౌకలను నిలుపగలిగిన మంచి నౌకాశ్రయం కలిగి ఉంది. వీటిలో సోఫాలా ఇతర ప్రాంతాల నుండి కొన్ని వస్తాయి. మరి కొన్ని కాంబే, మెలిన్డే నుండి వస్తాయి. ఇతరాలు జాంజిబారు ద్వీపానికి ప్రయాణించేవి.
17 వ శతాబ్దంలో స్వాహిలీ తీరం స్వాధీనం చేసుకుని ఓమానీ అరబ్బుల ప్రత్యక్ష పాలనలోకి వచ్చిన తరువాత ఒమను, జంజిబారులో ఉన్న తోటల అవసరాలను పూర్తిచేయడానికి నెరవేర్చడానికి ఒమాని అరబ్బులు బానిస వ్యాపారం విస్తరించారు. ప్రారంభంలో ఈ వర్తకులు ప్రధానంగా ఒమను నుండి వచ్చారు. కాని తరువాత అనేక మంది జాంజిబారు నుండి వచ్చారు (టిప్పు టిపు వంటివారు). అంతేకాక పోర్చుగీసు బ్రిటీషు బానిసల నిర్మూలనవాదులు అట్లాంటికు బానిస వాణిజ్యానికి అంతరాయం కల్పించినందుకు ప్రతిస్పందనగా ఒమాని, సాన్జిబారు వ్యాపారుల నుండి పోర్చుగీసులు బానిసలను కొనుగోలు చేయడం ప్రారంభించారు.
బ్రిటిషు కెన్యా (1888–1962)
1885 లో జాంజిబారు తీర ప్రాంతాలలోని సుల్తానుల మీద ఒక జర్మనీ సంరక్షక వ్యవస్థను స్థాపించిన నాటి నుండి కెన్యా కాలనీల చరిత్ర మొదలైంది. 1888 లో ఇంపీరియలు బ్రిటిషు ఈస్టు ఆఫ్రికా కంపెనీ రాకతో అది కొనసాగింది. 1890 లో జర్మనీ దాని తీరప్రాంతాలను బ్రిటనుకు అప్పగించినప్పుడు ఇంపీరియలు ప్రత్యర్థిత్వం నిరోధించబడింది. దీని తరువాత దేశం గుండా కెన్యా-ఉగాండా రైల్వే నిర్మాణం జరిగింది.
రైల్వే నిర్మాణం కొన్ని జాతి సమూహాలచే నిరోధించబడింది - ముఖ్యంగా నార్సీ 1890 నుండి 1900 వరకు పది సంవత్సరాలపాటు ఓర్కోయియోటు కోయిటలెలు ఆరాపు సంయోయి నేతృత్వంలో నంది ప్రజల చేత నిరోధించబడింది. అయినప్పటికీ బ్రిటీషు చివరికి రైల్వేని నిర్మించింది. రైల్వే భవనాన్ని భంగపరచకుండా నివారించడానికి స్థానిక రిజర్వులో నంది ప్రజలను (తొలి జాతి సమూహం) నియమించారు.
రైల్వే నిర్మాణం సమయంలో భారతీయుల గణనీయమైన ప్రవాహం ఏర్పడింది. వీరు నిర్మాణ పనులకు అవసరమైన నైపుణ్యం కలిగిన మానవ వనరులను అందించారు. వారు, వారి సంతతివారిలో ఎక్కువమంది తరువాత కెన్యాలో స్థిరపడ్డారు. ఇస్మాయిలీ ముస్లిం, సిక్కు సమాజాలు వంటి అనేక విభిన్న భారతీయ వర్గాలుగా ఉన్నారు.
త్సావో గుండా రైల్వే నిర్మాణ సమయంలో, అనేక భారతీయ రైల్వే కార్మికులు, స్థానిక ఆఫ్రికా కార్మికులమీద త్సావో మానీటర్లు అని పిలిచే రెండు సింహాలు దాడి చేశాయి.
1914 ఆగస్టులో మొదటి ప్రపంచ యుద్ధం ప్రారంభమైన సమయంలో బ్రిటీషు ఈస్టు ఆఫ్రికా గవర్నర్లు, జర్మనీ తూర్పు ఆఫ్రికా యువ కాలనీలను ప్రత్యక్ష పోరాటాల నుండి తొలగించటానికి చేసిన ప్రయత్నంలో ఒక ఒప్పందం చేసుకున్నాయి. లెఫ్టినెంటు కల్నలు " పాలు వాను లెటోవు-వోర్బెకు " జర్మనీ సైనిక దళాల ఆధిపత్యాన్ని సాధించాడు. సాధ్యమైనంతవరకు అనేక బ్రిటిషు వనరులను కట్టడి చేయాలని నిర్ణయించుకున్నాడు. పూర్తిగా జర్మనీ నుండి కత్తిరించిన వాన్ లెటోవు ఒక సమర్థవంతమైన గెరిల్లా యుద్ధతంత్ర పోరాటం నిర్వహించి బ్రిటీషు సరఫరాలను స్వాధీనం చేసుకుని అజేయమైన నిలిచాడు. 1918 లో ఆర్మిస్ట్రీసు సంతకం చేసిన పద్నాలుగు రోజుల తరువాత ఆయన ఉత్తర రోడేషియా (ప్రస్తుత జాంబియా) లో లొంగిపోయాడు.
వాను లెటోను వెంటాడటానికి బ్రిటీషు భారతదేశంలో బ్రిటీషు ఇండియను ఆర్మీ దళాలను మోహరించింది. లోపలికి ప్రవేశించడానికి దూరాన్ని రవాణా చేయగల లాజిస్టిక్సును అధిగమించడానికి పెద్ద సంఖ్యలో పోర్టర్లు అవసరమయ్యారు. ఫలితంగా క్యారియరు కార్ప్సు ఏర్పడింది. అంతిమంగా దీని కొరకు 4,00,000 మంది ఆఫ్రికన్లను సమీకరించారు. ఇది వారి దీర్ఘకాల రాజకీయీకరణకు తోడ్పడింది.
1920 లో తూర్పు ఆఫ్రికా ప్రొటెక్టరేటు ఒక కాలనీగా మారింది. కెన్యాపర్వతం దాని ఎత్తైన పర్వతంగా మార్చింది.
20 వ శతాబ్దం ప్రారంభంలో అంతర్గత కేంద్ర పర్వత ప్రాంతాలు బ్రిటీషు, ఇతర ఐరోపా రైతులు స్థిరపడ్డారు. వీరు సంపన్న వ్యవసాయ కాఫీ, టీ తోటల యజమానులు అయ్యారు. (1937 లో ప్రచురించబడిన డానిషు రచయిత బారోనెసు కారెను వాను బ్లిక్సెను-ఫైనేకే రచించిన ఒక వలసరాజ్యపు దృక్పథం నుండి ఈ కాలం మార్పు ఒక వర్ణన కనుగొనబడింది.) 1930 నాటికి సుమారుగా 30,000 మంది వైటు సెటిలర్లు ఈ ప్రాంతంలో నివసించి, రాజకీయ పలుకుబడి కారణంగా మార్కెటు ఆర్థిక వ్యవస్థకు వారి సహకారం అందించారు.
కేంద్ర పర్వత ప్రాంతప్రాంతాలలో ఇప్పటికే కికుయువు ప్రజలు ఒక మిలియను మందికి పైగా నివసించేవారు. వీరిలో చాలామంది ఐరోపియన్లు ఉన్నారు. పర్వతపాద ప్రాంతాలలో భూమి ఆధీనత వాదనలు లేవు. రైతులుగా నివసించారు. వారి ఆసక్తులను కాపాడటానికి స్థిరపడిన వారు కాఫీతోటల పెంపకం నిషేధించారు. ఒక గుడిసెను పన్నును ప్రవేశపెట్టారు, భూమిలేని వారు వారి కార్మికులకు వారి సేవకు బదులుగా అతి తక్కువ భూమిని మంజూరు చేశారు. నగరాలకు భారీ ఎత్తున వలసల కారణంగా క్షీణించించింది. భూమి నుండి లభిస్తున్న ఆదాయం క్షీణించింది. 1950 లలో కెన్యాలో నివసిస్తున్న 80,000 మంది సెటిలర్లు ఉన్నారు.
రెండో ప్రపంచ యుద్ధం సమయంలో యునైటెడు కింగ్డం కెన్యా మానవ వనరులకు ఒక ముఖ్యమైన వనరుగా ఉంది. 1940-41లో ఇటలీ దళాలు ఆక్రమించినప్పుడు మిత్రరాజ్యాల దళాలు, ఇటాలియను దళాల మధ్య జరిగిన పోరాటంలో కెన్యా కూడా ఉంది. వాజిరు, మలింది మీద కూడా బాంబు దాడి చేశారు.
మౌ మౌ తిరుగుబాటు
1952 అక్టోబరు నుండి 1959 డిసెంబరు వరకు బ్రిటీషు పాలనకు వ్యతిరేకంగా మాయు మౌ తిరుగుబాటుతో కెన్యా అత్యవసర పరిస్థితిలో ఉంది. " కెన్యా ల్యాండు అండు ఫ్రీడం ఆర్మీ" పిలువబడే మాయు మాయు తిరుగుబాటుదారులు కికుయు సమూహానికి చెందిన ప్రజలు.
గవర్నర్ బ్రిటీషు, కింగ్సు ఆఫ్రికా రైఫిల్సుతో సహా ఆఫ్రికా దళాలసహాయం కోరాడు. బ్రిటీషు ప్రతిఘటన కార్యకలాపాలను ప్రారంభించారు. 1953 మేలో విన్స్టను చర్చిలు వ్యక్తిగత మద్దతుతో, జనరలు సర్ జార్జి ఎర్స్కిను కాలనీ సైనిక దళానికి కమాండర్-ఇన్-చీఫుగా బాధ్యతలు స్వీకరించాడు.
1956 అక్టోబరు 20 న నేరీలో డెడాను కిమాతిని నిర్బంధించి మాయు మాయు అంతిమంగా ఓడించడంతో సైనిక దాడి ముగిసింది. ఈ కాలంలో గణనీయమైన ప్రభుత్వ మార్పులు సంభవించాయి. వీటిలో అతి ముఖ్యమైనవి స్విన్నర్టను ప్లాను, ఇది విధేయులకు రివార్డులు అందించడానికి, మాయు మాయుని శిక్షించటానికి ఉపయోగించబడింది.
స్వతంత్రం
1957 లో స్థానిక కెన్యా శాసన మండలికి మొదటి ప్రత్యక్ష ఎన్నికలు జరిగాయి. బ్రిటీషు అధికారాన్ని స్థానిక ప్రత్యర్థులకు అప్పగించింది. " కెన్యా ఆఫ్రికన్ నేషనల్ యూనియను " స్థాపకుడు జోమో కెన్యాటా ప్రభుత్వం ఏర్పాటు చేసాడు. కెన్యా కాలనీ, కెన్యా ప్రొటెక్టరేటు 1963 డిసెంబరు 12 న స్వాతంత్ర్యం పొందడంతో ముగిసింది. కెన్యా కాలనీమీద యునైటెడు కింగ్డం సార్వభౌమాధికారం ఇచ్చింది. కెన్యా కాలనీ స్వాతంత్ర్యం లభించగానే ఏకకాలంలో సుల్తాను కెన్యా ప్రొటెక్టరేటు మీద సార్వభౌమత్వాన్ని కోల్పోయాడు. తద్వారా కెన్యా మొత్తం ఒక సార్వభౌమ, స్వతంత్ర దేశం అయింది. ఈ విధంగా కెన్యా యునైటెడు కింగ్డంలో కెన్యా ఇండిపెండెంసు యాక్టు 1963 క్రింద ఒక స్వతంత్ర దేశం అయ్యింది. కచ్చితంగా 12 నెలల తరువాత 1964 డిసెంబరు 12 న "కెన్యా రిపబ్లికు" పేరుతో కెన్యా రిపబ్లికుగా మారింది.
ఏకకాలంలో కెన్యా సైన్యం నార్తర్ను ఫ్రాంటియరు జిల్లాలో నివసిస్తున్న సోమాలి తిరుగుబాటుదారులకు వ్యతిరేకంగా షిఫ్తా యుద్ధంతో పోరాడింది. వీరికి ఉత్తరాన సోమాలియా రిపబ్లికులో చేరాలనుకున్నారు. 1967 అక్టోబరులో అరుష మెమోరాండం సంతకంతో ఒక కాల్పుల విరమణ సాధించబడింది. 1969 వరకు సంబంధిత అభద్రత కొనసాగింది. మరింత దాడులను నిరుత్సాహపరచడానికి 1969 లో ఇథియోపియాతో కెన్యా ఒక రక్షణ ఒప్పందంలో సంతకం చేసింది,. ఇది ఇప్పటికీ అమలులో ఉంది.
కెన్యా మొదటి అధ్యక్షుడు
1964 డిసెంబరు 12 న కెన్యా రిపబ్లికు ప్రకటించబడింది. జోమో కెన్యాటా కెన్యా మొదటి అధ్యక్షుడయ్యారు. కెన్యాట్టా పాలనలో ప్రభుత్వం పౌర సేవా, వ్యాపార సంఘం అంతటా అవినీతి విస్తరించింది. కెన్యాట్ట, అతని కుటుంబ సభ్యులు ఈ అవినీతితో ముడిపెట్టబడ్డారు. 1963 తరువాత భారీ ఆస్తుల కొనుగోలు ద్వారా వారు తమను తాము సమృద్ధిగా చేసుకున్నారు. సెంట్రలు రిఫ్టు వ్యాలీ, కోస్టు ప్రోవిన్సులలో వారి ఆస్తి స్వాధీనాలు భూమిలేని కెన్యన్ల మధ్య గొప్ప కోపాన్ని రేకెత్తించింది. అతని కుటుంబం ఆస్తి కొనుగోలు చట్టపరమైన, పరిపాలనా అడ్డంకులను తప్పించుకునేందుకు తన అధ్యక్ష పదవిని ఉపయోగించుకుంది. కెన్యాట్టా కుటుంబం కూడా తీరప్రాంత హోటలు వ్యాపారంలో భారీగా పెట్టుబడి పెట్టింది. కెన్యాట్ట వ్యక్తిగతంగా లియోనార్డు బీచు హోటలును సొంతం చేసుకుంది.
ఆయన 1978 ఆగస్టు 22 తన మరణం వరకు పాలించాడు.
మోయి శకం
మోయి 1978 నుండి 2002 వరకు కెన్యా అధ్యక్షుడిగా ఉన్నారు. 1978 లో కెన్యాట్టా మరణించినప్పుడు డేనియలు అప్రోపు మోయి అధ్యక్షుడయ్యారు. 1979, 1983 (స్నాపు ఎన్నికలు) 1988 లో నిర్వహించిన ఎన్నికల్లో ప్రతిపక్షరహిత ఎన్నికల ద్వారా డానియెలు అప్రూపు మోయి అధ్యక్ష పదవిని నిలబెట్టుకున్నాడు. ఇవన్నీ ఒకే పార్టీ రాజ్యాంగం క్రింద నిర్వహించబడ్డాయి. 1982 ఆగస్టు 2 న ఒక సైనిక తిరుగుబాటు ప్రయత్నం అణిచివేసిన తరువాత 1983 ఎన్నికలు సంవత్సరం ప్రారంభంలో జరిగాయి.
తక్కువ స్థాయిలో ఉన్న వైమానిక దళ సిబ్బంది సేవకుడు, సీనియరు ప్రైవేటు హిజ్కియా ఓచుకా ఈ పథకం రూపొందించబడింది. ప్రధానంగా ఎయిర్ ఫోర్సులో చేరిన సిబ్బంధి చేత నిర్వహించబడింది. చీఫ్ ఆఫ్ జనరలు స్టాఫ్ మహమూదు మొహమేదు (అనుభవజ్ఞుడైన సోమాలి సైనిక అధికారి) ఆధ్వర్యంలోని దళాలు త్వరగా తిరుగుబాటు అణిచివేయబడింది. వారిలో జనరలు సర్వీసు యూనిటు - పోలీసుల పారామిలిటరీ వింగు, సాధారణ పోలీసులు కూడా ఉన్నారు.
1988 లో నిర్వహించిన ఎన్నిక మలోలొంగొ (క్యూయింగు) వ్యవస్థ రాకను చూసింది. అక్కడ ఓటర్లు తమ రహస్య బ్యాలెటుకు బదులుగా తమ అభిమాన అభ్యర్థుల వెనుక ఉండాలని భావించారు. ఇది ప్రజాస్వామ్య పరిపాలన క్లైమాక్సుగా భావించబడింది. ఇది రాజ్యాంగ సంస్కరణకు విస్తృతంగా ఆందోళన కలిగించింది. తరువాతి సంవత్సరాలలో మాత్రమే ఒక రాజకీయ పార్టీకి అనుమతించిన అనేక వివాదాస్పద నిబంధనలు మార్చబడ్డాయి.
బహుళ పార్టీల ఆవిర్భావం, మోయి శకం పతనం
1991 లో ఒకే పార్టీ దేశంగా 26 సంవత్సరాల పాలనసాగించిన తరువాత కెన్యా ఒక బహుళ పార్టీగా అవతరించింది. 1992 అక్టోబరు 28 న అధ్యక్షుడు మోయి తన పదవీకాలానికి ఐదు నెలల ముందు పార్లమెను రద్దు చేశారు. దీని ఫలితంగా పార్లమెంటులోనూ అధ్యక్షుడిగానూ ఎన్నికల సీట్ల కోసం సన్నాహాలు ప్రారంభమయ్యాయి. 1992 డిసెంబరున 7 న ఎన్నికలకు సన్నాహాలు డిసెంబరు 29 వరకు వాయిదా పడింది. అధికార పార్టీ కె.ఎ.ఎన్.యు. మాత్రమే కాకుండా, ఎన్నికలలో ప్రాతినిధ్యం ఉన్న ఇతర పార్టీలు ఎఫ్.ఒ.ఆర్.డి. కెన్యా, ఎఫ్.ఒ.ఆర్.డి. అసిలి ఎన్నికలలో పాల్గొన్నాయి. ఈ ఎన్నికలు ప్రత్యర్థుల భారీ-స్థాయి బెదిరింపులతో పాటు, ఎన్నికల అధికారుల వేధింపులు చోటుచేసుకున్నాయి. అధికారాన్ని నిలుపుటకు ఎన్నికల ఫలితాల రిగ్గింగు జరిగిందని అధ్యక్షుడి మీద ఆరోపణలు వచ్చినందున ఇది జాతి హింసగా మారి ఒక ఆర్థిక సంక్షోభం సంభవించింది. ఈ ఎన్నికలు కెన్యా రాజకీయ మలుపుగా, మోయీ అధికార పతనానికి ఆరంభంగా, కె.ఎ.ఎన్.యు అధికారస్వీకరణగా వర్ణించబడింది. మోయి అధికారాన్ని నిలుపుకున్నాడు. జార్జి సైటోటి ఉపాధ్యక్షుడు అయ్యాడు. కె.ఎ.ఎన్.యు అధికారపార్టీగా 100 స్థానాలలో విజయం సాధించగా 88 స్థానాలను 6 ప్రత్యక్షపార్టీలు దక్కించుకున్నాయి.
25 సంవత్సరాల కంటే అధికమైన కె.ఎ.ఎన్.యు పాలన తరువాత 1992 ఎన్నికలు బహుళ రాజకీయాలకు ఆరంభం అయ్యాయి. 1992 బహుళ ఎన్నికలలో జరిగిన పోరాటాలలో 5,000 మంది ప్రజలు చనిపోయారు. మరో 75,000 మంది ఇతరులు తమ నివాసాలను వదిలారు. తదుపరి ఐదు సంవత్సరాలలో తదుపరి ఎన్నికల సన్నాహాలలో అనేక రాజకీయ పొత్తులు ఏర్పడ్డాయి. 1994 లో జరమొగి ఒగింగా ఒడింగా మరణించాడు. అనేక సంకీర్ణాలు తన ఎఫ్.ఒ.ఆర్.డి కెన్యా పార్టీ, యునైటెడు నేషనలు డెమొక్రటికు అలయన్సు అని పిలువబడే నూతన పార్టీని ఏర్పరచారు. అయితే ఈ పార్టీ అసమ్మతితో బాధపడింది. 1995 లో రిచర్డు లీకే సఫీనా పార్టీని స్థాపించారు అయితే ఇది 1997 నవంబరు వరకు నమోదు చేయబడలేదు.
1996 లో మోయి మరొకసారి పదవికి అధ్యక్షుడిగా ఉండటానికి కె.ఎ.ఎన్.యు. రాజ్యాంగాన్ని సవరించింది. తరువాత మోయి తిరిగి ఎన్నిక కోసం నిలబడి 1997 లో 5 వ పదవిని గెలుచుకున్నాడు. అతని ప్రధాన ప్రత్యర్థులు కిబాకి, ఒడింగా అతని విజయాన్ని గట్టిగా విమర్శించబడింది. ఈ విజయం తర్వాత మోయి రాజ్యాంగపరంగా తన పదవీకాలం ముగిసిన మరొక అధ్యక్ష పదవికి పోటీ చేయకుండా నిషేధించారు. 1998 లో ప్రారంభమైన మోయి రాబోయే 2002 ఎన్నికలలో ఉహురు కెన్యాటా ఎన్నికయ్యేందుకు ప్రయత్నించి దేశంలో వారసత్వ రాజకీయాలను ప్రభావితం చేసేందుకు ప్రయత్నించారు.
అధ్యక్షుడు కిబాకి, కొత్త రాజ్యాంగం
ఉహురు కెన్యాటాను అధ్యక్షిపీఠం ఎక్కించడానికి మోయి చేసిన ప్రణాళిక విఫలమైంది. ప్రతిపక్ష సంకీర్ణ "నేషనలు రెయిన్బో కూలిషను" (ఎన్.ఎ.ఆర్.సి) కోసం పనిచేస్తున్న మవై కిబాకి అధ్యక్షుడిగా ఎన్నికయ్యారు. అండర్సను (2003) ఎన్నికలు స్థానిక, అంతర్జాతీయ పరిశీలకులచే స్వేచ్ఛాయుతమైనవిగానూ న్యాయమైనవిగానూ నిర్ణయించబడ్డాయి. కెన్యా ప్రజాస్వామ్య పరిణామంలో ఒక మలుపుగా కనిపించాయి.
2005 లో 1963 నాటి స్వాతంత్ర్య రాజ్యాంగాన్ని మార్చడానికి చేసిన ఒక ప్రణాళికను కెన్యన్లు తిరస్కరించారు. తత్ఫలితంగా పాత రాజ్యాంగం అనుసరించి 2007 ఎన్నికలు జరిగాయి. రాజకీయ, జాతి హింసాకాండ జరిగినట్లు గుర్తించబడిన అత్యధిక రాజకీయ పోటీలలో కిబాకి తిరిగి ఎన్నికయ్యారు. దీని ఫలితంగా ప్రధాన ప్రతిపక్ష నాయకుడు రైల్లా ఒడింగా ఎన్నికల ఫలితాలలో రిగ్గింగు జరిగిందని ఆరోపించాడు. ఆయన ఎన్నుకోబడిన అధ్యక్షుడిగా ఉన్నాడని ఆరోపించారు. దీని ఫలితంగా 1,500 మంది మృతిచెందారు. మరొక 6,00,000 మంది అంతర్గత స్థానచలనం పొందారు. కెన్యాలో ఎన్నికల తరువాత జరిగిన దారుణమైన ఘోరంగా ఇది నిలిచింది. ప్రజల మరణం, స్థానభ్రంశాన్ని ఆపడానికి కిబాకి, రైల్లా ఒక ప్రధాన మంత్రి పదవిని చేపట్టడంతో కలిసి పని చేయడానికి అంగీకరించారు. ఇది రైల్టాని కెన్యా రెండవ ప్రధానమంత్రిని చేసింది.
2010 జూలైలో తూర్పు ఆఫ్రికా కమ్యూనిటీలో కొత్త తూర్పు ఆఫ్రికా కామను మార్కెట్జూణూ ఏర్పాటు చేయడానికి తూర్పు ఆఫ్రికా దేశాలతో కెన్యా పాలుపంచుకుంది. 2010 ఆగస్టులో కెన్యన్లు ఒక ప్రజాభిప్రాయ సేకరణను నిర్వహించి కొత్త రాజ్యాంగాన్ని ఆమోదించారు. ఇది రాష్ట్రపతి శక్తులు, కేంద్ర ప్రభుత్వాధికారాలను పరిమితం చేసింది.
ప్రభుత్వ పతనం, విభజన శక్తులు
కొత్త రాజ్యాంగం ఆమోదించిన తరువాత కెన్యా ఒక ప్రెసిడెంటు ప్రతినిధి ప్రజాస్వామ్య రిపబ్లిక్గా అవతరించింది. దానిలో కెన్యా ప్రెసిడెంటు రాజ్యాధిపతి, ప్రభుత్వాధిపతిగా పనిచేసే బహుళ-పార్టీ వ్యవస్థ రూపొందించబడింది. నూతన రాజ్యాంగం కార్యనిర్వాహక అధికారాలను ప్రభుత్వ కార్యనిర్వాహక విభాగం ద్వారా నిర్వహిస్తుంది. దీనికి అధ్యక్షుడ్జూ నాయకత్వం వహిస్తాడు. ఇది బయట పార్లమెంటు నుంచి ఎంపిక చేయబడిన కేబినెట్ను నియమిస్తుంది. పార్లమెంటులో చట్టబద్దమైన అధికారం ప్రత్యేకించబడింది. న్యాయవ్యవస్థ కార్యనిర్వాహక, శాసనసభ నుండి స్వతంత్రంగా ఉంటుంది. ఈ కొత్త రాజ్యాంగం ప్రకారం మొయివై కిబాకి మొదటి అధ్యక్షుడిగా నియమితుడయ్యాడు. ఉహురు కెన్యాటా ఈ రాజ్యాంగంలోని మొదటి అధ్యక్షుడిగా ఎన్నికయ్యారు.
2011 లో కెన్యా ఇస్లామికు టెర్రరు గ్రూపు, అల్-షాబాబుతో పోరాడటానికి సోమాలియాకు దళాలను పంపించడం ప్రారంభించింది.
2011 మధ్యలో వరుసగా రెండుసార్లు మినహాయించిన వర్షపు రుతువులు తూర్పు ఆఫ్రికాలో 60 ఏళ్లలో కనిపించని ఘోరమైన కరువుకు దారితీసింది. వాయవ్య టర్కానా ప్రాంతం ముఖ్యంగా ప్రభావితమైంది. ఫలితంగా స్థానిక పాఠశాలలు మూసివేయబడ్డాయి. ఈ సంక్షోభం నివారించడానికి 2012 ప్రారంభంలో ఉపశమనం కార్యక్రమాలు చేపట్టబడ్డాయి. ఎయిడు ఏజెన్సీలు తదనంతరం నీటిపారుదల కాలువలను త్రవ్వడం, మొక్కల విత్తనాలను పంపిణీ చేయడంతో సహా పునరుద్ధరణ కార్యక్రమాలలో తమ దృష్టిని మార్చారు.
2013 లో కొత్త రాజ్యాంగం ఆమోదించబడిన తర్వాత కెన్యా దాని మొదటి సాధారణ ఎన్నికలను నిర్వహించింది. ఉహురు కెన్యాటా వివాదాస్పద ఎన్నికల ఫలితాలలో గెలిచారు. ప్రతిపక్ష నేత రైల ఒడింగాచే పిటిషను వేయడానికి దారితీసింది. సుప్రీం కోర్టు ఎన్నికల ఫలితాలను సమర్థించింది. అధ్యక్షుడు కెన్యాటా డిప్యూటీ అధ్యక్షుడిగా విలియం రూటోను నియమించి తన పదవిని ప్రారంభించాడు. ఈ తీర్పు ఫలితమే అయినప్పటికీ అధ్యక్షుడి అధికారాలను పరిశీలించే అధికారం కలిగిన శక్తివంతమైన సంస్థగా సుప్రీం కోర్టు ఉండడం చూడవచ్చు.
2017 లో ఉహురు కెన్యాటా మరో వివాదాస్పద ఎన్నికలో రెండవసారి పదవిని గెలుచుకున్నారు. ఓటమి తరువాత రాయ్లా ఒడింగా సుప్రీం కోర్టులో ఎన్నికలను తప్పుగా నిర్వహించిన ఎన్నికల కమిషను, ఉహురు కెన్యత, ఆయన రిగ్గింగు పార్టీ మీద ఆరోపించారు.ఎన్నికలు అసంతృప్తిగా ఉన్నాయని సుప్రీం కోర్టు పేర్కొన్నది. ఈ తీర్పు సుప్రీం కోర్టు స్థానం స్వతంత్ర సంస్థగా పటిష్ఠం చేసింది. పర్యవసానంగా కెన్యా అధ్యక్షపదవికి రెండో రౌండ్ ఎన్నికలు జరిగాయి దీనిలో ఉహురు విజేతగా ఉద్భవించాడు. రైల్యా అసమానతల కారణంగా పాల్గొనడానికి నిరాకరించారు.
భౌగోళికం, వాతావరణం
ఆఫ్రికాలో అత్యంత విజయవంతమైన వ్యవసాయ ఉత్పత్తి ప్రాంతాలలో కెన్యా హైలాండ్సు ఒకటి. కెన్యాలో ఎత్తైన ప్రదేశం, ఖండంలోని రెండవ ఎత్తైన శిఖరంగా ఈ పర్వత ప్రాంతాలకు ప్రత్యేకత ఉంది. కెన్యా పర్వతం 5,199 మీ (17,057 అడుగులు) ఎత్తులో ఉంది. హిమానీనదాల ప్రదేశం. కిలిమంజారో పర్వతం (5,895 మీ. లేదా 19,341 అడుగులు) కెన్యా నుండి టాంజానియా సరిహద్దుకు దక్షిణంగా ఉంటుంది.
వాతావరణం
కెన్యా తీరప్రాంతాల వెంట ఉష్ణమండల వాతావరణం నెలకొని ఉంటుంది. దేశంలోని ఉత్తర, ఈశాన్య ప్రాంతాలలో శుష్క వాతావరణం నెలకొని ఉంటుంది. ఈ ప్రాంతం ప్రతి నెలలో సూర్యరశ్మిని గొప్పగా పొందుతుంది. వేసవి దుస్తులను ఏడాది పొడవునా ధరిస్తారు. సాధారణంగా రాత్రివేళలో, ఉదయకాలాలలో ఉన్నత ఎత్తైన ప్రదేశాలలో చల్లగా ఉంటుంది.
వన్యజీవితం
కెన్యాలో వన్యప్రాణుల ఆవాసాలకు అంకితమైన భూభాగం గణనీయంగా కలిగి ఉంది. మాసాయి మారా ప్రాంతాలలో బ్లూ విల్డు బీస్టు, ఇతర బోవిడ్లు పెద్ద ఎత్తున వార్షిక వలసలో పాల్గొంటాయి. మారా నది మీద వలసలలో 1 మిలియను కంటే ఎక్కువ మృగాలు, 2,00,000 జీబ్రాలు వలసలలో పాల్గొంటాయి.
కెన్యాలో (ప్రత్యేకంగా మాసైలో) "బిగ్ ఫైవ్" అనే వేటమృగాలు సింహం, చిరుత, గేదె, ఖడ్గమృగం, ఆఫ్రికా ఏనుగు అధికంగా కనిపిస్తాయి. ఆట జంతువులు కెన్యా, ప్రత్యేకంగా మాసాయి మారాలో చూడవచ్చు. దేశంలో జాతీయ ఉద్యానవనాలు, గేమ్ రిజర్వులలో ఇతర అడవి జంతువులలో సరీసృపాలు, పక్షులు గణనీయమైన సంఖ్యలో ఉంటాయి. జూన్ - సెప్టెంబరు మధ్య వార్షిక జంతువుల వలసలు మిలియన్ల సంఖ్యలో జంతువులతో పాల్గొనడం విలువైన విదేశీ పర్యాటకులను ఆకర్షిస్తున్నాయి. ఈ వలసలు పొరుగున ఉన్న టాంజానియాలోని సెరెంగెటి నుండి కెన్యాలోని మాసాయ్ మారా వరకు 2 మిలియన్ల జంతువులతో దాదాపు 2,900 కి.మీ దూరం సాగుతుంది. 2,900 కి.మీ (1,802 మై) దూరం రెండు మిలియన్ల జంతువులు ప్రయాణిస్తూ ఆహారం, నీటి సరఫరా కోసం వెతుకుతూ నిరంతరం సవ్యదిశలో ప్రయాణిస్తాయి. ఈ సెరెంగెటి వలసలు ఆఫ్రికా ఏడు ప్రకృతి అద్భుతాల జాబితాలో ఒకటిగా ఉంది.
ఆర్ధికరంగం
కెన్యా మైక్రో ఎకనమికు దృక్పథం గత కొన్ని దశాబ్దాలలో స్థిరంగా వృద్ధి చెందింది. అయినప్పటికీ ఈ వృద్ధిలో ఎక్కువ భాగం నగదు సామాన్య కెన్యన్లకు సూక్ష్మ ఆర్థిక స్థాయి ఋణాలుగా మళ్ళించబడింది. నిధులు సూక్ష్మఋణాల పేరుతో సాధారణ తక్కువ, మధ్య-ఆదాయ గృహాలు, చిన్న వ్యాపారాలు, దేశవ్యాప్తంగా విస్తారమైన కష్టాలను ఎదుర్కొంటున్న, అసంతృప్తి స్ట్రైకులు, పికెటింగులకు ముఖ్యంగా దాడులకు పాల్పడుతున్న ప్రజలకు మళ్ళించబడడంతో స్థిరమైన ఆర్థికాభివృద్ధి సాధ్యం చేయబడింది. 2014 లో దేశం జి.డి.పి.ఎగువ స్థాయికి సర్దుబాటు చేయబడింది. ఇది తక్కువ-మధ్య-ఆదాయం గల దేశంగా వర్గీకరించబడింది.
కెన్యాలో 0.555 (మాధ్యమం) మానవ అభివృద్ధి సూచిక (హెచ్.డి.ఐ) ఉంది. ప్రపంచంలోని 186 లో 145 వ స్థానంలో ఉంది. 2005 నాటికి కెన్యన్లలో 17.7% మంది రోజుకు 1.25 డాలర్ల ఆదాయంతో మాత్రమే జీవిస్తున్నారు. 2017 లో కెన్యా (2016 లో (190 దేశాలలో) 113 వ స్థానం) ప్రపంచ బ్యాంకులో 92 వ స్థానంలో నిలిచింది.
ముఖ్యమైన వ్యవసాయ రంగం చాలా తక్కువగా అభివృద్ధి చెందిన రంగంగా చాలా అసమర్థంగా ఉంది. ఆహార భద్రత కలిగిన దేశాలలో వ్యవసాయరంగంలో 3% కంటే శ్రామికశక్తిని ఉపయోగిస్తుండగా కెన్యా వ్యవసాయరంగం 75% మంది ఉద్యోగులను ఉపయోగిస్తుంది. కెన్యా సాధారణంగా ఒక సరిహద్దు మార్కెట్ట్గా వర్గీకరించబడుతుంది. అప్పుడప్పుడు ఒక అభివృద్ధి చెందుతున్న మార్కెట్గా వర్గీకరించబడుతుంది, అయితే ఇది తక్కువ అభివృద్ధి చెందిన దేశాలలో ఒకటి కాదు.
ఆర్ధికరంగం పర్యాటక రంగం, ఉన్నత విద్య, టెలికమ్యూనికేషంసు, ఆమోదయోగ్యమైన కరువు అనంతర వ్యవసాయం (ప్రత్యేకించి ముఖ్యమైన తేయాకు రంగాలలో) బలమైన ఫలితాలు సాధిస్తూ విస్తరించింది. కెన్యా ఆర్థిక వ్యవస్థ 2007 లో 7% కంటే అధికంగా అభివృద్ధి సాధించి విదేశీ రుణాన్ని బాగా తగ్గించింది. కానీ ఈ దేశం 2007 డిసెంబరులో వివాదాస్పదమైన అధ్యక్ష ఎన్నికల తరువాత ఆర్థికాభివృద్ధిలో వెంటనే మార్పులు సంభవించాయి.
పరిశ్రమలు, ఉత్పాదక రంగం చాలా చిన్నది. ఇది జి.డి.పిలో 16% ఉంది. సేవ, పరిశ్రమ ఉత్పాదక రంగాలు 25% కార్మికులను మాత్రమే వినియోగిస్తాయి. అయితే జి.డి.పి.లో 75% వాటాను కలిగి ఉంటాయి. కెన్యా అగోయా కింద $ 400 మిలియన్ల డాలర్ల విలువైన వస్త్రాలను ఎగుమతి చేస్తుంది.
సంర్ధవంతంగా పనిచేయని కెన్యా పోస్టు, టెలికమ్యూనికేషన్సు కంపెనీ వంటి ప్రభుత్వ సంస్థల ప్రైవేటీకరణ కారణంగా తూర్పు ఆఫ్రికాలో అత్యంత లాభదాయక సంస్థ-సఫర్కోం ఏర్పడింది. భారీ ప్రైవేటు పెట్టుబడుల కారణంగా వారి పునరుద్ధరణకు దారితీసింది.
2011 మే నాటికి ఆర్థిక అవకాశాలు 4-5% జి.డి.పి. పెరుగుదలతో సానుకూలంగా ఉన్నాయి. ఎక్కువగా పర్యాటక రంగం, టెలీకమ్యూనికేషన్సు, రవాణా, నిర్మాణం, వ్యవసాయంలో ఒక పునరుద్ధరణ సాధించింది. 2012 లో ప్రపంచ బ్యాంకు అంచనా 4.3% అభివృద్ధి జరిగినట్లుగా అంచనా వేసింది.
1996 మార్చిలో కెన్యా, టాంజానియా, ఉగాండా అధ్యక్షులు తూర్పు ఆఫ్రికా కమ్యూనిటీ (ఇ.ఎ.సి) ను మళ్లీ స్థాపించారు. సుంకాలు, కస్టమ్సు, ప్రజల స్వేచ్ఛా ఉద్యమం, ప్రాంతీయ అంతర్గత నిర్మాణాలను మెరుగుపరచడం వంటివి ఇ.ఎ.సి. లక్ష్యాలు. 2004 మార్చిలో తూర్పు ఆఫ్రికా దేశాలు కస్టమ్సు యూనియను ఒప్పందం మీద సంతకాలు చేసాయి.
కెన్యా ఆర్థిక సేవలకు ఈస్టు, సెంట్రలు ఆఫ్రికా కేంద్రంగా ఉంది. మార్కెట్టు క్యాపిటలైజేషను నివేదిక ఆధారంగా నైరోబీ సెక్యూరిటీసు ఎక్స్ఛేంజు (ఎన్ఎస్ఈ) ఆఫ్రికాలో 4 వ స్థానంలో ఉంది. కెన్యా బ్యాంకింగు వ్యవస్థ సెంట్రలు బ్యాంకు ఆఫ్ కెన్యా (సి.బి.కె) పర్యవేక్షిస్తుంది. 2004 జూలై చివరి నాటికి ఈ వ్యవస్థలో 43 వాణిజ్య బ్యాంకులు (2001 లో 48 నుండి తగ్గాయి), తనఖా కంపెనీలు, నాలుగు పొదుపు - రుణ సంఘాలు, పలు ప్రధాన విదేశీ మారక బ్యూరోలతో సహా పలు బ్యాంకు-వ్యస్థకు చెందని ఆర్థిక సంస్థలు ఉన్నాయి.
పర్యాటకం
వ్యవసాయం తరువాత కెన్యాలో పర్యాటక రంగం విదేశీ మారకం ఆదాయంలో రెండవ అతిపెద్ద వనరుగా ఉంది. కెన్యాలో పర్యాటక రంగం గురించి సమాచారం అందించడానికి కెన్యా పర్యాటక బోర్డు బాధ్యత వహిస్తుంది. ప్రధాన పర్యాటక ఆకర్షణలలో 60 జాతీయపార్కులు, గేమ్ రిజర్వుల ద్వారా ఫోటో సఫారీలు ప్రాధాన్యత వహిస్తున్నాయి. ప్రపంచంలోని 7 వ అద్భుతంగా భావించబడుతున్న మాసైమారా జంతువుల వలసలు, చారిత్రాత్మక మసీదులు, కాలనీల యుగ కోటలుగా పరిగణించబడుతున్న మొంబాసా, మలింది, లమ్యులలోని కోటలు ఉన్నాయి. తెల్లటి మంచుతో కప్పబడిన కెన్యాపర్వత శిఖరాలు, గ్రేటు రిఫ్టు లోయ వంటి ప్రఖ్యాత ప్రకృతి దృశ్యాలు, కేరికోలో టీ తోటల పెంపకం, థికా వద్ద కాఫీ తోటలు అదనపు ఆకర్షణలుగా ఉన్నాయి. టాంజానియా సరిహద్దులోని కిళిమంజారో పర్వత అద్భుతదృశ్యాలు పర్యాటక ఆకర్షణలో మరింత ప్రాధాన్యత కలిగి ఉంది. హిందూ మహాసముద్రంలో స్వాహిలీ కోస్టు వెంట ఉన్న బీచులు జర్మనీ, యునైటెడ్ కింగ్డంల నుండి అతిపెద్ద సంఖ్యలో వచ్చే పర్యాటకులకు ఆకర్షణలుగా ఉన్నాయి. తీరప్రాంత బీచ్లు, గేం రిజర్వేషన్లు ప్రధానంగా ఆకర్షిస్తున్నాయి. ఆగ్నేయప్రాంతంలో ఉన్న విస్తారమైన తూర్పు త్సావో వెస్టు నేషనలు పార్కు 20,808 చ.కి.మీ పెద్ద సమిహ్యలో పర్యాటకులను ఆకర్షిస్తున్నాయి.
వ్యవసాయ రంగం
కెన్యా స్థూల జాతీయోత్పత్తి (జి.డి.పి) కు సేవా రంగం తరువాత వ్యవసాయం రెండవ అతిపెద్ద భాగస్వామిగా ఉంది. 2005 లో అటవీ చేపలు పట్టడంతో సహా వ్యవసాయం జి.డి.పి.లో 24%, అలాగే 18% వేతన ఉపాధి కల్పన, ఎగుమతుల నుండి 50% రెవెన్యూను కలిగి ఉంది. ప్రధాన నగదు పంటలు టీ, తోటపని ఉత్పత్తి, కాఫీ. హార్టికల్చరలు ఉత్పత్తి, టీ ప్రధాన అభివృద్ధి చెందుతున్న రంగాలుగా ఉన్నాయి. కెన్యా ఎగుమతులలో ఈ రెండు అత్యంత విలువైనవి. వాతావరణ సంబంధిత హెచ్చుతగ్గులకు అనుగుణంగా మొక్కజొన్న వంటి ప్రధాన ఆహార ఉత్పత్తి ఉంటుంది. ఉత్పత్తి తిరోగమనాలు క్రమానుగతంగా ఆహారం కొరతకు కారణం ఔతుంటాయి-ఉదాహరణకు 2004 లో కెన్యా అడపాదడపా కరువులలో ఒకటి 1.8 మిలియన్ల ప్రజలకు కొరత ఏర్పడింది.
సెమి-అరిడు ట్రాపిక్సు కొరకు అంతర్జాతీయ పంటల రీసెర్చి ఇన్స్టిట్యూటు నేతృత్వంలోని ఒక కన్సార్టియం, ముఖ్యంగా పొడి ప్రాంతాలలో మొక్కజొన్నకి బదులుగా రైతులు కొత్త పీజియను బఠాణి రకాలను ఉత్పత్తి చేయడంలో కొన్ని విజయాలను సాధించారు. పావురం బఠానీలు అధిక కరువు నిరోధకత కలిగివుంటాయి. 650 మి.మీ.ల వర్షపాతం కంటే తక్కువ వర్షపాతంలో కూడా వీటిని పండించడానికి వీలౌతుంది. స్థానిక విత్తన ఉత్పత్తి, పంపిణీ, మార్కెటింగు కొరకు వ్యవసాయ డీలరు నెట్వర్కర్ల అభివృద్ధిని ప్రోత్సహించడం ద్వారా, తరువాతి ప్రాజెక్టు వ్యాపారీకరణను ప్రోత్సహించాయి. ఈ పని, టోకు తయారీదారులను కలిపడం ద్వారా నైరోబి, మొంబాసాలలో స్థానిక ఉత్పత్తి ధరలను 20-25% అధికరింపజేసింది. పీజియను వ్యాపారీకరణను ప్రారంభించడంతో ప్రస్తుతం కొంతమంది రైతులు మొబైలు ఫోన్ల నుండి ఉత్పాదక భూమి, పశువుల వరకు ఆస్తులను కొనుగోలు చేయడానికి, పేదరికం నుండి బయటికి వెళ్లేందుకు మార్గం ప్రారంభం అయింది.
సారవంతమైన పర్వత ప్రాంతాలలో తేయా, కాఫీ, సిసల్ (ఆకుకూర), పైరేత్రం (పూలు), మొక్కజొన్న, గోధుమలు పెరుగుతాయి. ఇది ఆఫ్రికాలో అత్యంత విజయవంతమైన వ్యవసాయ ఉత్పత్తి ప్రాంతాలలో ఒకటి. ఉత్తర, తూర్పు ప్రాంతాలకు పాక్షిక-శుష్క సవన్నాలో అధికంగా పశువుల పెంపకం చేపట్టబడుతుంది. కొబ్బరికాయలు, అనాస, జీడిపప్పు, పత్తి, చెరకు, సిసలు, మొక్కజొన్న దిగువ ప్రాంతాలలో పెరుగుతాయి. కెన్యా ఆహార భద్రతకు హామీ ఇవ్వగల వ్యవసాయ రంగ సమర్థతను సాధించలేదు. వ్యవసాయ రంగంలో పెట్టుబడులు అధికరించవలసిన ఉంది. దారిద్యం (జనాభాలో 53% జనాభా దారిద్ర్య రేఖకు దిగువన జీవిస్తున్నది) తగ్గించడానికి అవసరమైన ఉత్పత్తిని సాధించలేదు. జనాభాలోని గణనీయమైన భాగం క్రమంగా ఆకలితో బాధపడుతూ, ఆహార సహాయంపై అధికంగా ఆధారపడి ఉంటుంది. తక్కువ రహదరి సౌకర్యాలు, సరిపోని రైల్వే నెట్వర్కు, తక్కువగా ఉపయోగంలో ఉన్న నీటి రవాణా, ఖరీదైన వాయు రవాణా, చాలా అధికంగా శుష్క, సెమీ-శుష్క ప్రాంతాలు, ఇతర ప్రాంతాల్లోని రైతులు ఆహార కొరతతో బాధపడుతున్నారు. తరచూ పులాలలో ఆహారధాన్యాలు దోపిడీకి గురౌతుంటాయి. 2011 ఆగస్టు, సెప్టెంబరు కెన్యాలను రెడ్ క్రాసు చొరవ కొరకు ప్రేరేపించేలా చేసింది.
కెన్యా నీటిపారుదల రంగాన్ని మూడు సంస్థాగత రంగాలుగా వర్గీకరించారు: చిన్న హోల్డరు పథకాలు, కేంద్రీయ నిర్వహణ పబ్లికు పథకాలు, ప్రైవేటు వాణిజ్య నీటిపారుదల పథకాలు.
చిన్నస్థాయి పథకాల సొంతదారులు స్వయం సహాయక సమూహాలుగా పనిచేసే వ్యక్తులు - సమూహాల రైతులకు యాజమాన్యం నీటిపారుదల అభివృద్ధిచేసి నిర్వహించబడుతున్నాయి. నీటిపారుదల 0.1-0.4 హెక్టార్ల సగటు లేదా సమూహ పొలాలలో జరుగుతుంది. చిన్న నీటిపారుదల పథకాలు మొత్తం 47,000 హెక్టార్ల విస్తీర్ణంలో సుమారు 3,000 మంది రైతులకు నీటిపారుదల సౌకర్యాలను కలిగిస్తున్నాయి. దేశంలోని ఏడు అతిపెద్ద, కేంద్రీయ నిర్వహణ పారుదల పద్ధతులైన మ్యువా, బుర, హొలా, పెర్కేరా, వెస్టు కానో, బునియల, అహెరో మొత్తం 18,200 హెక్టార్ల విస్తీర్ణంలో (పథకానికి సగటున 2,600 హెక్టార్లు) నీటిని అందిస్తున్నాయి. ఈ పథకాలు నేషనలు ఇరిగేషను బోర్డు చేత నిర్వహించబడుతున్నాయి. ఇవి కెన్యాలోని సాగునీటి భూభాగంలో 18% వాటాను కలిగి ఉన్నాయి. పెద్ద ఎత్తున ప్రైవేటు వాణిజ్య పంటలు 45,000 హెక్టార్ల భూమిని 40% సాగునీటి భూమిని కలిగి ఉన్నాయి. వారు అధిక సాంకేతికతను ఉపయోగించుకొని ఎగుమతి మార్కెట్టు, ముఖ్యంగా పువ్వులు, కూరగాయలు కోసం అధిక-విలువ పంటలను ఉత్పత్తి చేస్తారు.
కెన్యా ప్రపంచంలోని కట్ పువ్వుల యొక్క 3 వ అతిపెద్ద ఎగుమతిదారు. కెన్యా 127 పూల ఉత్పత్తి రైతులలో సగంమంది నైరోబీకి నైరుతీ ప్రాంతంలో 90 కిలోమీటర్ల దూరంలో నైవాషా సరస్సు చుట్టూ కేంద్రీకృతమై ఉన్నాయి. వారి ఎగుమతిని వేగవంతం చేయడానికి, నైరోబీ విమానాశ్రయం పూల, కూరగాయల రవాణాకు అంకితమైన టెర్మినలును కలిగి ఉంది.
పరిశ్రమలు
ఆఫ్రికా గ్రేటు లేక్సు ప్రాంతంలో కెన్యా అత్యంత పారిశ్రామికంగా అభివృద్ధి చెందిన దేశం అయినప్పటికీ ఉత్పత్తి ఇప్పటికీ జి.డి.పీలో 14% మాత్రమే ఉంది. పరిశ్రమలు నైరోబీ, మొంబాసా, కిసుము మూడు అతిపెద్ద పట్టణాలలో కేంద్రీకృతమై ఉంది. పారిశ్రామిక రంగంలోధాన్యం మిల్లింగు, బీరు ఉత్పత్తి, బెల్లం తయారీ, వినియోగ వస్తువుల కల్పన, ఉదా. కిట్లు, వాహనాలు, ఆహార-ప్రాసెసింగు పరిశ్రమలు ఆధిపత్యం వహిస్తున్నాయి.
దేశంలో సిమెంటు ఉత్పత్తి పరిశ్రమ ఉంది. కెన్యాలో ఒక చమురు శుద్ధి కర్మాగారం ఉంది. అది క్రూడు పెట్రోలియం దిగుమతి చేసుకుని పెట్రోలియం ఉత్పత్తులను (ప్రధానంగా దేశీయ మార్కెట్టు కోసం) తయారు చేసుకుంటుంది. జౌ కాలీ అని పిలవబడే కుటీరపరిశ్రమలలో (అనధికారిక పారిశ్రామిక రంగం) గృహ వస్తువులు, ఆటో భాగాలు, వ్యవసాయ ఉపకరణాలు తయారుచేయబడుతుంటాయి.
రవాణా
రహదారులు కెన్యా రైల్వే వ్యవస్థ, ఓడరేవులను, పెద్ద నగరాలను అనుసంధానం చేస్తున్నాయి. రహదారులు దేశాన్ని పొరుగు ఉగాండాతో అనుసంధానం చేస్తుతున్నాయి. కెన్యాలో పేవ్డు రంవేలు కలిగిన 15 విమానాశ్రయాలు ఉన్నాయి.
విద్యుత్తు
కెన్యా విద్యుత్తు సరఫరాలో అతిపెద్ద వాటా భూఉష్ణ శక్తికి ఉంది. తర్వాత ఎగువ తనా నది ఆనకట్టలలో జలవిద్యుత్తు స్టేషన్లు, పశ్చిమప్రాంతంలో తుర్క్వేలు జార్జి ఆనకట్ట డ్యాం ఉన్నాయి. తీరంలో ఒక పెట్రోలియం ఆధారిత ప్లాంటు, ఒల్కారియా (నైరోబీ సమీపంలో) లో భూఉష్ణ సౌకర్యాలు, ఉగాండా నుండి దిగుమతి చేసుకున్న విద్యుత్తు సరఫరా మిగిలిన మొత్తాన్ని అందిస్తుంది. 2001 - 2003 మధ్యకాలంలో కెన్యా 1,142 మెగావాట్ల సామర్థ్యం కలిగి ఉంది. కెన్యా ఎలక్ట్రిసిటీ జనరేటింగు కంపెనీ (కెన్జెను), 1997 లో కెన్యా పవరు కంపెనీ పేరుతో స్థాపించబడింది. విద్యుత్తు ఉత్పాదనను నిర్వహిస్తుంది. కెన్యా పవరు కంపెనీ విద్యుత్తు ప్రసారం, పంపిణీని నిర్వహిస్తుంది. దేశంలో వ్యవస్థ. కరువు నీటి ప్రవాహాన్ని తగ్గితే క్రమానుగతంగా విద్యుత్తు కొరతకు దారితీస్తుంది. విద్యుత్తు శక్తిలో అవసరానికి తగినంత స్వయంసమృద్ధి సాధించడానికి 2017 నాటికి కెన్యా అణు విద్యుత్తు ప్లాంటును నిర్మించాలని లక్ష్యంగా పెట్టుకుంది.
టర్కీనాలో కెన్యా చమురు నిక్షేపాలు ఉన్నట్లు రుజువైంది. దానికి వాణిజ్య సాధ్యత కనుగొనబడింది. టన్నో ఆయిలు కెన్యా చమురు నిక్షేపాలను 10 బిలియను బ్యారల్సు ఉన్నట్లు అంచనా వేసింది. ఎక్కువ నిల్వలు ఉన్నాయని నిర్ధారించడానికి అన్వేషణ ఇప్పటికీ కొనసాగుతోంది. కెన్యా ప్రస్తుతం అన్ని ముడి పెట్రోలియం అవసరాలను దిగుమతి చేస్తుంది. తూర్పు ఆఫ్రికా అతిపెద్ద ఆర్థికవ్యవస్థ కెన్యాకు ఎటువంటి వ్యూహాత్మక నిల్వలు లేవు. పరిశ్రమల నిబంధనల ప్రకారం చమురు విక్రయదారుల 21-రోజుల చమురు నిల్వలపై ఆధారపడి ఉంటుంది. జాతీయ దిగుమతి బిల్లులో 20% నుంచి 25% వరకు పెట్రోలియం ఖాతాల కోసం కేటాయించబడుతుంది.
చైనీయుల వాణిజ్యం, పెట్టుబడులు
2013 లో కెన్యాటా పాలనా సమయంలో కెన్యాటా బీజింగు పర్యటన సందర్భంగా చైనా చైనా రాయబారి లియు గుయాంగ్యువను " కెన్యా క్యాపిటలు ఎఫ్.ఎం. వెబ్సైటులో " ప్రచురించిన వ్యాఖ్యల ఆధారంగా కెన్యాలో చైనా పెట్టుబడులు 474 మిలియన్ల డాలర్లకు చేరుకున్నాయని కెన్యాలోని విదేశీపెట్టుబడులలో ఇది అతిపెద్ద మొత్తమని పేర్కొన్నాడు. కెన్యా విదేశీ ప్రత్యక్ష పెట్టుబడులను సూచిస్తూ 2012 లో ద్వైపాక్షిక వాణిజ్యం 2.84 బిలియన్ల డాలర్లకు చేరుకుందని పేర్కొన్నాడు. కెన్యాటాతో 60 కెన్యా వ్యాపారవేత్తలు ఉన్నారు. వీరు దక్షిణ కెన్యా మొంబాసా నౌకాశ్రయం నుండి పొరుగున ఉన్న ఉగాండాకు రైలు మార్గం నిర్మించడానికి మొట్టమొదటిగా $ 2.5 బిలియన్ల ప్రణాళికకు చైనా నుండి 1.8 బిలియన్ల నిధి సహాయం అందుతుందని విశ్వసించారు. "అని అధ్యక్షుడు కార్యాలయం నుండి వచ్చిన ఒక ప్రకటనలో తెలిపారు.
ఆస్ట్రేలియా బేస్ వనరుల అనుబంధ సంస్థ అయిన బేస్ టైటానియం మొదటి అతిపెద్ద ఖనిజాలని చైనాకు రవాణా చేసింది. కెన్యా తీర పట్టణమైన కిలిఫిలో దాదాపు 25,000 టన్నుల ఇల్మేనైటును ఎగుమతి చేశారు. మొట్టమొదటి రవాణాను కెన్యాకు Kshs 15-20 బిలియన్ల ఆదాయాన్ని అందిస్తుందని భావిస్తున్నారు. భూ సేకరణ కొరకు అధిక పరిహారం చెల్లించిన కారణంగా ఇటీవలే నైరోబీ నుండి మొంబాసా వరకు చైనీయుల కాంట్రాక్టు రైల్వే ప్రాజెక్టు సస్పెండ్ చేయబడింది.